text: Agosto killapi sapa wata chaqra llank'aq runamasiqa señasta waturikun, yachayta munaspa imaynataq jamuq wata kanqa, ancha parachu, pisichu para kanqa, qhiparinqachu, ñawpamunqachu. Kaytaqa temporal (secano) jallp'aspi tarpunapaq qhawarinku, chayman jina paykunaqa wata tarpuyta wakichikunku. Kay kutipi comunidad Qupana, Ayllu Phanakachi, Municipio Chayanta, Norte de Potosíkama chinpaykurirqayku, kay chiqapipis sapa wata tiempota qhawanku sach'aspi, khuruspi, phuyupi ima, chayman jinataq puquykunata puqhuchinankupaq.